procesaur/Wiki.mk huggingface dataset:
Димитриос Мисирлис

Димитриос Мисирлис (|Δημήτριος Μ. Μισυρλής) е грчки научник, деец на грчката вооружена пропаганда и учесник во Борбата за Македонија.
1 Животопис
Димитриос Мисирлис е роден 1884 година во Сер, тогаш во Османлиското Царство. Во 1901 година во Сер завршил гимназија по што се запишал на Филозофскиот факултет при Атинскиот универзитет. Пред запишувањето во универзитет работел како учител во учебната 1902 - 1904 година, во Валовишта, денес Сидирокастро, Грција.
Уште како студент зел учество во грчката вооружена пропаганда во Македонија. По завршувањето на универзитетот работел како директор на грчките гимназии во Сер и Воден.
Негова биста е изработена од страна на Д. Фалиреас со средстава на грчкото министерство за образование, демата Сер, ВОден и проектот Орфеј, а таа била поставена на централниот плоштатдот во Сер, 1950 година .
Умрел во 1950 година, а во Сер по него е именувана една улица .
2 Трудови
Превел голем број на книги од германски и француски јазик, а автор е на маногу трудови од историска тематика. Некој од попознатите негови трудови се:
*''Ή συμβολή της Μακεδονίας εις τον υπέρ τής ελευθερίας των Ελλήνων ιερόν αγώνα του 1821'' („Придонесот на Македонија кон Грчкото востание од 1821“)
*''Εξέλιξις του εθνολογικού και γλωσσικού προβλήματος Μακεδονίας 1937'' („Развој на етнографското и јазично македонско прашање“)
*''Εντυπώσεις εκ περιηγήσεως ανά τας μονάς Αγίου Όρους'' („Впечаток од едно патување низ Света Гора“)
Тејлор Момсен

Тејлор Мишел Момсен (анг.''Taylor Michel Momsen'' родена 26 јули 1993) ― американска пејачка, манекенка и поранешна глумица. Пред да се повлече од глумата, ја толкувала улогата на Синди Лу Ху во филмот ''Како Гринч го украде Божиќ'' (2000) и на Џени Хамфри во телевизиската серија Oзборувачка (2007-2012). Таа е главна пејачка во рок-групата The Pretty Reckless од нивното основање во 2009 година.
0.1 Ран живот и глума
Тејлор Момсен е родена во Сент Луис (Мисури) во католичка фамилија. Имала делумно руско потекло. Таа почнала професионално да глуми од 3 години за националната реклама на Shake 'N' Bake. Во 2000 година, Момсен ја добила улогата на Синди Лу Ху во „''Како Гринч го украде Божиќ“'', која станала нејзината пробивна улога. Во 2002 година, ја глумела Гретел во ''Хансел и Гретел'' и Александра, ќерката на претседателот, во ''Деца шпиони 2''. Таа, исто така, била на аудиција за насловната улога во ''Хана Монтана'', и влегла во најтесен избор од три глумици, но улогата ѝ била доделена на Мајли Сајрус - одлука со која Момсен била задоволна во ретроспектива. Во 2007 година, глумела во филмите ''Underdog'' и ''Параноичен парк''.
0.2 Манекенство
Во јуни 2008 година, на 14 години Тејлор Момесен потпишала договор со IMG Models. Била заштитно лице на британскиот моден ланец New Look за неговата колекција пролет/лето 2010. На 15 јули 2010 година станала заштитно лице на модната линија од Мадона, „Material Girl“. Една недела подоцна, Момсен била најавена како модел за новиот женски парфем од Џон Галијано, планиран за лансирање во есента 2010 година.
Момсен се појавила на насловната страница од списанието ''Page Six'' во 2009 година. Исто така се појавила на насловната страница на ''Seventeen'' (февруари 2010 година)''FHM'' (март 2012) и ''Maxim'' ( ноември 2013).''FHM'' ја ставило Момсен на 29-то место на списокот „Hot 100“ во изданието од 2012 година.
0.3 Музика
Во март 2009 година Момсен изјавила во интервју за ''OK!Magazine'' дека нејзиниот бенд потпишал договор со Interscope Records. Таа ги пишува сите песни, пеела и свирела на едноставна гитара на албумот.
Галерас

Галерас — активен вулкан сместен на територијата на Колумбија.
Како нов конус на внатрешноста на старата калдера, Галерас е активен вулкан над милион години. Големите ерупции и одроните се наталожиле и довеле до лавини од отпад, пирокластични текови и големи количества материјал што паѓал од воздухот. Активноста на овој вулкан, во близината на градот Пасто, е под постојан надзор.
Антониос Николаидис

Антониос Николаидис (|Αντώνιος Νικολαΐδης) е андартски капетан, деец на грчката вооружена пропаганда и учесник во Борбата за Македонија.
1 Животопис
Антониос Николаидис е роден во Бер, тогаш во рамките на Османлиското Царство. Се приклучил на грчката вооружена пропаганда и зел учество во Борбата за Македонија. Застанал на чело на андартска чета и со неа ги обиколувал Олимп и Каракамен во реонoт на Негуш.
Во текот на својата андартска дејност го помагал генерал Николаос Рокас (капитан Колја) во реонот на Ематија и Пиерија. Антониос Николаидис е одговорен за неколку погубувања врз Македонци, власи и Турци во интерсес на грчката кауза во Македонија .
Димитриос Пазис

Димитриос Пазис (|Δημήτριος Πάζης) бил грчки лекар, политичар, член на Елиномакедонскиот комитет и деец на грчката вооружена пропаганда во Македонија.
1 Животопис
Пазис е роден 1873 година во гратчето Долна Џумаја. Во текот на Грчко-турската војна од 1897 година бил доброволец. По почетокот на 20 век му се придружил на Елиномакедонскиот комитет извршувајќи тајни мисии.
Во 1908 година бил уапсен и осуден на смрт од страна на турскиот воен суд во Солун. Во текот на Балканските војни е доброволец како лекар во грчката армија. По влегувањето на Долна Џумаја во рамките на грчката држава тој е прв грчки градоначалник на градот.
На 13 мај 1915 година бил избрана за пратеник на грчкиот парламент како претставник на Венизелистичката партија, а потоа бил избран за заменик претседател на парламентот. Во 1916 година учествувал во Движењето за Национална одбрана и меѓу седумтемина кој го потпишале ''Демократскиот манифест'' на Анастасиос Папанастасиу. Во текот на процесот Ламја бил осуден на 3 години затвор.
Ослободен е по револуцијата од 1922 година. Пазис се залагал за експроприација и прераспределба на земјата во Македонија и Тесалија со девизата ''Земја на тие којшто ја обработуваат''.
Во 1924 година Пазис станал министер за здравство во првата влада на Папанастасиу и бил сенатор во периодот меѓу 1929 до 1 април 1935, сè до забраната на Сенатот . Денес една улица во Сер е именувана по него
Теодорос Нацинас

Теодорос Нацинас (|Θεόδωρος Νάτσινας) ― грчки просветен деец, член на Елиномакедонскиот комитет учесник на грчката вооружена пропаганда во Македонија.
1 Животопис
Нацинас е роден 1872 година во гратчето Сачишта, тогаш во Османлиското Царство. Завршил физика и математика при Атинскиот универзитет во 1898 година. Предавал во Аргос и Спецес . Во 1899 година Атинскиот универзитет го предложил Нацинас за учител во Кесарија, пред грчката влада. Во периодот меѓу 1903 - 1907 година предавал во Цариград.
Во 1907 година станал директор на грчкото училиште во родниот крај и се вклучил во огранокот на Елиномакедонскиот комитет во Сачишта. Бил уапсен од странана турските власти и затворен во Лапчишта, меѓутоа по притисокот на грчките митрополити бил ослободен.
По Балканските војни предавал во Кожани . Во 1918 година станал генерален инспектор на средното образование во Грција. По 1921 година работи во Солун, каде заедно со Г. Каранданис го презел упарвувањето со училиштето Мараслион, основано од Стефанос Нукас . Првенствено училиштетот се викало „Нацинас-Каранданис“, но подоцна е преименувано во „Теодорос Нацинас“.
Нацинас е автор на книгата „Македонски патувачки трговци во Австрија и Унгарија“, издадена 1939 година во Солун. Тој е Татко е на политичарот Стефанос Нацинас. Една од улиците во Солун е именувана по него.
Стефанос Папагалос

Стефанос Папагалос (|Στέφανος Παπαγάλος) бил андартски капетан, деец на грчката вооружена пропаганда и учесник во Борбата за Македонија.
1 Животопис
Стефанос Папагалос е роден во Бер,тогаш во рамките на Османлиското Царство. Дејствувал како топџија во вооружена чета, а малку подоцна почнал да раководи сопствена андартска чета. Учествувал во Битката кај Ениџевардарското Езеро зедно со Атанасиос Минопулос и Јоанис Деместихас (капетан Никифорос).
По Младотурската револуција раководи андартска чета од 28 души. Бил убиен во 1910 година во борба кај селото Схинас.
Георгиос Перос

Георгиос Перос (|Γιώργος Πέρρος) или Перакис (''Περάκης'') — грчки револуционер, андартски капетан и учесник во Борбата за Македонија.
1 Животопис
Тој е роден на островот Крит. Во мај 1903 годинја за првпат пристигнал во Македонија заедно со Георгиос Диконимос, Павлос Мелас и Кондулис. Со дозвола на грчкиот конзул заминал од Солун за Костур и врската меѓу криќаните и митрополитот Германос Каравангелис.
На 13 јули 1903 година ја минал грчко-турската граница и повторно навлегол во Македонија со андартска чета која бил организирана од Георгиос Цондос, а во неа биле и останатите критјани Георгиос Диконимос, Евтимиос Каудис, Ламбринос Вранас, Георгиос Сејменис, Георгиос Зуридис, Георгиос Стратинакис, Евстратиос Бонатос, Манусос Катунатос и Николаос Лукакис.
Во јули четата на Вангел Георгиев го пресретнува Георгиос Перос и заедно почнале да дејствуваат против четите на Македонската револуционерна организација .
Заедно со Германос Каравангелис ја засилуваат грчката пропаганда во Костурско и Леринско. По избувнувањето на Илинденското востание имаат борба со чета на Македонската револуционерна организација кај Влахоклисура, а подоцна учествуваат во опожарувањето на Косинец.
По палењето сите критјани, со исклучок на убиениот Георгиос Сејменис, се повлекуваат од Македонија, но следаната 1904 година се вратиле повторно назад .
Панделис Папајоану

Пантелес Папајоану, познат како капетан Никоцарас Грајкос, (|Παντελής Παπαϊωάννου, Καπετάν Νικοτσάρας Γραίκος) ― македонски (гркомански) андартски капетан, деец на грчката вооружена пропаганда и учесник во Борбата за Македонија.
1 Животопис
Папајоану е роден во струмичкото село Колешино. Во почетокот дејствувал со Борис Сарафов, а според грчки извори, тој бил секретар на неговата чета. Со засилувањето на грчката вооружена пропаганда во Македонија, тој преминал на страната на грчката кауза и предводел андартска чета, дејствува заедно со Гоно Јотов во реонот на Ениџевардарското Езеро .
Во пролета 1907 година, кон четата на Папајоану, се присоединила и четата на Иван Радналијата, за да бидат засилени грчките дејствија во Струмичко.
Оваа здружена чета ги обиколувала струмичките села Колешино, Зубово и Мокриево, со цел привлекување на нови андарти. На 26 август, биле предадени од страна на населението и дошле во судир со османлиските сили. Во судирот загинале капетанот Папајоану, Танас од Владиевци и Стоил од Вардаровци, останатите андарти на чело со Иван Радналијата успеваат да се спасат.. Од страна на грчките власти во Кукуш е подигната негова бист.
Шипска

Шипска (|Sipskë|Sipska) или Шиписка или Шиписко — село во јужна Албанија, кое се наоѓа на 4 километри северно од Москополе (Воскопоја), на околу 20 километри од Корча, во планината Островица.
1 Поврзано
* Список на села во Албанија
Константинос Ризос

Константинос Ризос, или Ксантопулос (|Κωνσταντίνος Ρίζος или ''Ξανθόπουλος''), ― андартски капетан, деец на грчката вооружена пропагнада и учесник во т.н. Борба за Македонија.
1 Животопис
Константинос Ризос е роден во Драма, тогаш во Османлиското Царство, денес Грција. Од рани години и се приклучил на грчката кауза и учествува во борбите против четите на Македонската револуционерна организација.
Подоцна станал андартски капетан и со својата чета ги обколувал Еласона, Лерин, Гребен и Баба Планина, а чета исто така му дејствувал и во околината на Самарина..
Захаријас Пападас

Захаријас Андруцос, познат како ''Пападас'' или ''капитан Фуфас'' (|Ζαχαρίας Παπαδάς; καπετάν Φούφας), бил грчки офицер, деец на грчката вооружена пропаганда, андартски капетан и учесник во Борбата за Македонија.
1 Животопис
Захаријас Пападас е роден 1876 година во селото Платанаки, Аркадија во Грција. Како поручник на грчката армија во 1906 година со андартска чета влегол во Македонија и се вклучил во Борбата за Македонија.
Со својата чета ги обиколувал Нередска Планина, Лерин и Пелистер. Во март истат година со чета од 250 души навлегол во Корештата, но бил одбиен од турската армија. На 17 април го нападнал селото Крапешино.. На 18 април со капетанот Вардас (Георгиос Цондос) заробил 45 жители од селото Сребрено по што ликвидирал два мажа и две жени .
На 23 април 1906 година убива четворица ''македоци-егзархисти'' кај село Трсје .
На 10 април 1907 година Захаријас Пападас повторно се вратил во Македонија. Ноќта на 7 мај обединетите чети на ЗахаријасПападас, подпоручикот Григорис Фалиреас, капетаните Андреја, Мицо и Флора, го нападнале селото Паљор.
Нападот започнал во 9 часот вечерта по што дошло до битка со селската милиција на Македонската револуционерна организација, битката траела цела ноќ.
Вооружените селани ги убиле Пападас и четворица други андарти кај куќата на Кире Банчелов, а неколку други андарти биле ранети. При повлекувањето андартите подпалиле 4 куќи и убиле 3 жени .
Во 1932 година селото Паљор е преименувано во ''Фуфас'', псевдоник на капетанот Пападас. Во 1992 година е основан силогосъо (комитет) ''„Капитан Фуфас“'', една од неговите основни цели е ''„да се засилува грчкото сознание“'' на населението .
Филолаос Пихеон

Филолаос Анастасиу Пихеон (|Φιλόλαος Αναστασίου Πηχεών) бил грчки офицер, андартски капетан и учесник во Борбата за Македонија.
1 Животопис
Пихеон е роден 1875 година во Охрид, во влашкото семејство на Анастасиос Пихеон кое потекнувало од селото Шиписко, а во Македонија дошло по разорнувањето на Москополе.
По засилувањето на грчката вооружена пропагнада влегол во Елиномакедонскиот комитет и зсатанал на страната на грчката кауза водејќи борба со четите на Македонската револуционерна организација.
Како андартски капетан влегол двапати во Македонија. Првиот пат во 1905 година под псевдонимот ''капетан Филотас'' и дејствувал во Костурско. Вториот пат влегол во 1907 година како ''капетан Лаврас'' и дејствувал во Мариово.
Во текот на Првата балканска војна, четата на Пихеон влегла прва во Костур на 11 ноември 1912 година. Пихеон умира во 1947 година.
Тумба (Брвеница)

Тумба — археолошко наоѓалиште во тетовското село Брвеница. Претставува населба од неолитското време т.е. вештачка височинка што се наоѓа на 2 км источно од селото на левиот брег на Вардар. По површината има фрагменти од керамички садови, орудија од кремен и камен и парчиња од куќен лепеж. Водите на реката имаат направено поткоп висок 5 м во кој се гледа стратиграфски пресек на повеќеслојна неолитска населба. Во 2011 година бил одобрен проект за доистражување на наоѓалиштето.
Димитриос Роцикас

Димитриос Роцикас (|Δημήτριος Ρώτσικας) — грчки револуционер, деец на грчката вооружена пропаганда и учесник во Борбата за Македонија.
1 Животопис
Роцикас е роден 1874 година во македонско-влашкото гратче Долна Џумаја, во Серско тогаш во рамките на Османлиското Царство. Во 1907 година во Долна Џумаја влегол во огранокот на Елиномакедонскиот комитет, ''„Етникос Синдесмос“''. Во 1907 година бил осуден од страна на воен суд на доживотен затвор, а казната ја издржувал во Једи куле во Солун.
По Младотурската револуција е амнастиран. Умрел во 1928 година . Новите грчки власти во Сер именувале една улица по него .
Сибирски Трапови

Сибирски Трапови (|Сибирские траппы) — голем регион на трапови вулкански карпи, познат како големa огненa покраина, во рускиот регион на Сибир.
Една од најголемите и најтаинствените области каде што се излева базалт, Сибирските Трапови, покриваат над на арктичката дивина. Околу 1,5 милиони км³ лава се излеале на Земјината површина во последните милион години. Не е сигурно дека тоа излевање дошло поради раздвојување, иако може да е последица на поместување на обвивката. Времето на создавањето на Сибирските Трапови се совпаѓа со периодот на изумирање во текот на перм и на тријас - најдолг преиод на изумирање во историјата на Земјата. Докажано е дека гасовите создадени во текот на таквите огромни ерупции можеле да влијаат врз глобалната клима, така што дошло до нарушување во синџирот на исхраната, како последица на штетните влијанија врз растењето на растенијата.
Леонидас Петропулакис

Леонидас Петропулакис (|Λεωνίδας Πετροπουλάκης) бил андартски капетан, деец на грчката вооружена пропаганда и учесник во Борбата за Македонија.
1 Животопис
Петропулакис е роден 1880 година во селото Гитио во областа Мани на Пелопонес. Учел право во Атина. Во јануари 1906 година одржал говор за андартски капетан Јоанис Скордакос кој загинал во Мариово.
Во пролета истата година го продал дел од своите имоти и формирал чета од 25 маниоти, а во неа влегол и неговиот братучет Илија Петропулакис, ветеран од Критското востание и Грчко-турската војна од 1897 година.
Со оваа чета зел учество во Борбата за Македонија против четите на Македонската револуционерна организација.
Во март се сретнал со вратениот од Македонија, андартски капетан Андонис Влахакис во Пиреја. По различни патишта двете чети стигнале во Трикала, а од таму во Македонија .
На 7 мај 1906 година здружената чета на Андонис Влахакис и Петропулакис го нападнале селото Осничани. Во селото присуствувале двајца членови на реонската чета на Македонската револуционерна организација, Нумо Кировски и Кољо Бараков, којшто раководат со одбраната на селската милиција, а во борбата учествувала и Тана Кировска .
Во неколку часовната битка загинале Влахакис и Леонидас и Панајотис Петропулакис, а по пристигањето на османлиските сили андартите се повлекле . Според грчки извори во Битката загинале 15 души, а 11 биле ранети .
Во 1926 година селото Езерец е преименувано во Петропулаки
Езел (ТВ серија)

Езел (турски Ezel) е турска серија. Серијата е снимана во Кипар и во Турција. Во главните улоги се Кенан Имирзалиоглу, Чансу Дере, Јигит Озшенер и Бариш Фалај.
1 Содржина
Омер Учар е едноставен, млад човек, посветен на своето семејство ,но и на тројца пријатели кои ги познава уште од детството. Но и на Ченгиз се најдобри пријатели кои ги смета за сопствени браќа и за кои би го дал животот , а преубавата Ејшан е љубовта на неговиот живот .
По долгото останување во армијата , Омер се враќа дома воИстанбул, среќен што најпосле ќе ја запроси жената од своите соништа и со неа ќе основа семејство . Меѓутоа, судбината му го смени патот – за време на неговото отсуство, неговите пријатели измислиле и спровеле итар план за грабеж во казино, убивајќи еден чувар и оставајќи доволно лажни докази кои ќе го обвинат и осудат Омер на доживотен затвор. Додека неговите пријатели со милионите си ги граделе работните и приватните кариери, Омер во затворот преживувал пекол. Освен тоа што секојдневно размислуваше за предавството од своите пријатели и нивните лажни сведоштва,Омер е физички злоставуван од директорот и чуварите на затворот, уверени дека ќотекот ќе помогне да дознаат каде тој и неговите пријатели ги сокриле украдените пари. Во последната борба Омер добива страшни повреди, но со помош на Рамиз,неговиот ментор и моќен мафијаш, успева да побегне од затворот. Неговото унакажано и непрепознатливо требаше итно да се оперира, а заедно со промената на лицето дојде и промената на личноста – Омер станува Езел Бајрактар, млад и успешен стопанственик, специјализиран за разни борбени техники и читање на намерите на луѓето, и еден успешен коцкар.
По 12 години поминати во страдање, неговата омраза кон пријателите е се посилна, па се одлучува како потполн странец да го посети Кипар за да им се освети.
2 Поврзано
***
Кључевскаја Сопка

Кључевскаја Сопка (рус. ''Ключевская Сопка'') — највисокиот врв и најатрактивниот синџир на вулкани по должината на источната страна на полуостровот Камчатка.
Од неговото создавање пред околу 6.000 години, овој синџир често предизвикувал големи експлозивни ерупции и немало подолги периоди на неактивност. Многубројните конуси и кратери биле создадени во текот на изминатите 3.000 години, во текот на 100 ерупции на вулканските страни. Сепак, најмногу забележани ерупции потекнуваат од кратерот на врвот што е широк 700 м, а кој често го менувал својот облик. Многу ерупции на Кључевскаја Сопка се набљудуваат од вселената.
1 Поврзано
* Список на вулкани во Русија
Каракамен

Каракамен или Кара Камен (|Βέρμιο, ''Вермио'') — планина во Егејска Македонија, денес во Грција.
Планината се протега во централниот дел на Егејска Македонија меѓу административните области Западна Македонија (Кожани) на запад и Централна Македонија, Постол на североисток и Иматија (Берско) на југосток.
Планината се дели на два дела: северниот се нарекува Негушка Планина или Дурла (Турла), а јужниот — Докса. Каракамен се наоѓа меѓу Островското Езеро на северозапад, котлината Сариѓол (Кајларско Поле) на запад, река Бистрица на југ и Солунското Поле на исток. Највисокиот врв на планината е Каракамен (на турски Караташ, на грчки Хамити) на 2.065 метри.
1 Во народното творештво
Планината Каракамен се споменува во народната песна „Дафино вино црвено“, каде во првата строфа се вели:
2 Поврзано
* Црвена Гора
* Сињак
* Постол (округ)
* Кожани (округ)
* Меглен
Јанис Рамналис

Јанис Виљоглу, наречен Рамналис, (|Γιάννης Ράμναλης Βίλιογλου) бил андартски капетан, деец на грчката вооружена пропагнада и учесник во Борбата за Македонија.
1 Животопис
Рамналис е роден во македонско патријаршиско семејство од селото Равна, кое се наоѓа меѓу Кукушко, Серско и Лагадинско, тошаш во Османлиското Царство, денес Исома, Грција.
Уште како многу млад и се придружил на грчката вооружена пропаганда и се присоединил на андартска чета, земајќи учество во Борбата за Македонија. Со четата на Сакеларопуло ги обиколувал Лагадинско, Богданска Планина и Халкидик.
Од 1905 година почнал да раководи сопствена чета, обиколувајќи го истиот реон, подпомаган од Христос Дремлис.
По Младотурската револуција се ставил на услуга на новата турска власт, но подоцна бил протеран.
Во периодот меѓу 1909-1912 година се школувал во Атина, а по започнувањето на Првата балканска војна формирал нова чета, дејствувајќи на Халкидик попречувајќи бугарската армија во нејзиното настапување кон Солун. Во околината на црквата Света Софија, Раманлис со својата чета успеал да убие и рани голем број на бугарски војници.
Во текот на Втората балканска војна четата на Раманлис влегува прва во Лагадинско по повлекувањето на бугарската армија .
По војните Раманлис живеел во Лагадина работејќи како мелничар, а во 1923 година бил убиен од еден крадец. Посмртно го добил чинот втор поручник, а во 1966 година новите грчки власти во Лагадина подигнале негов споменик .
2 Галерија
Лакис Пирзас

Николаос Пирзас, познат како ''Никос'' и ''Лакис Пирзас'' (|Νικόλαος ''Νίκος'' или ''Λάκης Πύρζας'') ― деец на грчката вооружена пропаганда, член на Елиномакедонскиот комитет и учесник во Борбата за Македонија.
1 Животопис
Пирзас е роден 1880 година в град Лерин, тогаш во Османлиското Царство. ОД страна на грчкиот конзул бил придобиен за борба во име на грчката кауза, а зедно со Коте Христов и Павел Киров е меѓу пионирите на грчката вооружена пропаганда во југозападна Македонија.
Пирзас ја пресретнал четата на Павлос Мелас и на терен работел како преведувач за да можат андартите да општат со месното население . Тој го придружувал Мелас при неговата последна обиколка во Македонија и бил во селото Статица кога Павлос Мелас бил убиен. По неговата смрт издал спомени за него .
По смрта на Мелас заминал за Атина и работел за Елиномакедонскиот комитет. Во Македонија се вратил со четата на Георгиос Цондос, но по судир со капетанот, откажал и заминал за Египет, каде останал сè до Првата балканска војна. По присоединувањето на Лерин кон грчката држава се вратил во родниот крај, каде умрел во 1947 година .
Грчко-турска војна (1897)

Грчко-турската војна од 1897 година е вооружен конфликт меѓу Грција и Османлиското Царство. Повод за судирот е обидот на жителите на островот Крит да се отцепат од империјата, како и дејноста на грчката националистичка организација Етники етерија.
Војната завршила со воен пораз на Грција и таа била принудена да се обврзе да плати воена оштета на Османлиите и да се согласи на европска контрола над своите финансии. Крит добил автономија и бил под протекторат на големите европски сили.
Големите сили го направиле последниот обид за избегнување на војната и затоа тие на 2 март 1897 година се произнеселе за полна политичка автономија на Крит, меѓутоа требало да се запази суверенитетот на турскиот султан, но војната била неизбежна. Грчката војска под команда на полковникот Васос го објавиле во името на грчкиот крал, присоединувањето на Крит кон Грција.
Повод за започнувањето на војната е навлегувањето на четите на Етники етерија на османска територија, а според бугарскиот дипломатски претставник тие навлегле во согласност и содејство на грчката влада. Овие чети во почетокот успеале да напредуваат, но при средбата со редовната турска армија биле принудени да се повлечат. Таквите судири кои започнале на 16 април постепено се претвориле во воени дејствија. Грчката армија била поделена на два дела, во Тесалија под команда на грчкиот престолонаследник Константин и Епир под команда на генералот Манос. Освен редовната армија во воените дејствија учествувале и четите на Етники етерија со јачина од околу 6.000 души, грчки доброволци од околу 9.000 души кои не успеале да стигнат на бојното поле, а имало и доброволци од странство околу 3.000 гарибалдици, Англичани и Французи. Меѓутоа, грчката армија не била подготвена за оваа војна и Грција била поразена по што бил потпишан мировен договор на 4 декември 1897 година. По неуспешната војна новиот грчки премиер Теотокис ја растурил Етники етерија.
1 Хронологија
* мај 1896 – Критјаните кренале востание против Османлиското Царство.
* јули 1896 - Андартска провокација во Македонија од страна на Етники етерија.
* февруари 1897 – Грчката армија го дебаркира островот. Големите сили налагаат морска блокада на Грција.
* април – Грција ги нападнала османските војски во Тесалија, но армијата и е разбиена.
* 20 мај – Завојуваните страни склучиле примирје под притисок на големите сили.
* 4 декември – Потпишан мировен договор.
2 Наводи
Њирагонго

Њирагонго — еден од најактивните вулкани на светот, е познат по тоа што во кратерот на својот врв има лавино езеро, кое првпат го открил германскиот истражувач Адолф Фон Гоцен во 1894 г. На 10 јануари 1977 година, лавата се пробила низ ѕидовите на кратерот и истекла со брзина од 100 км на час кон градот Гома, усмртувајќи меѓу 50 и 100 луѓе. Езерото повторно почнало да се излева во 1982 година, а во јануари 2002 г., Гома повторно делумно беше поплавена со текови лава.
1 Поврзано
* Список на вулкани по бројот на жртви
* Список на вулкани во Демократска Република Конго
Благоја Марковски (режисер)

:''За други значења видете на појаснителната страница за Благоја Марковски''
Благоја Марковски (, - , ) бил познат македонски телевизиски режисер.
1 Животопис
Марковски е роден во Битола во 1949 година, во Загреб дипломирал режија, а целиот свој работен век го минал во Македонската телевизија. Марковски оставил белег во речиси сите телевизиски жанрови, од кои најпознати се музичките серии: „Самовила град градила“, „Песната на ангелот“, како и фестивалските преноси, документарните емисии, телевизиски патописи и репортажи, за дел од кои бил наградуван. На последниот југословенски телевизиски фестивал во Неум ја доби наградата Гран-при за режија на документарната драма „Мојот татко Изет“. Починал на 28 октомври 2008 во Битола.
Георги Сидер

Георги Сидер или ''Георгиос Серидис'', ''капетан Георгакис Спанос'', (|Γεώργιος Σερίδης, καπετάν Γεωργάκης Σπανός) е андартски капетан, деец на грчката вооружена пропагнада и учесник во Борбата за Македонија.
1 Животопис
Георгиос Серидис е роден араванитско-валшкото село Негован, Леринско. Во 1901 година од страна на Германос Каравангелис бил придобиен на страната на грчката кауза и заедно со Гелев и Вангел Георгиев ја формира една од првите чети на грчката вооружена пропагнада во Македонија .
Ги обиколувал Ениџе Вардар и Гуменџе водејќи борба со четите на Македонската револуционерна организација
Во 1904 година се здружил со Константинос Мазаракис (капитан Ениан) и неговата чета, а во 1905 година го обиколувал Битолско и го нападнал градот Крушево.
Потоа дејствувал во околината на Пајак Планина против војводата Апостол Петков Терзиев. Бил уапсен ос страна на турските власти во Гуменџе со што завршила неговата андартска дејност .
Јоанис Симаникас

Јоанис Симаникас (|Ιωάννης Σημανίκας) бил грчки револуционер, член на Етники етерија, Елиномакедонскиот комитет, деец на грчката вооружена пропаганда и учесник во Борбата за Македонија.
1 Животопис
Симаникас е роден во Негуш, тогаш во рамките на Османлиското Царство. Станал член на Етники етерија, а подоцна се приклучува и во Елиномакедонскиот комитет, како близок соработник на Димитриос Калапотакис.
Калапотакис во август 1904 година го препорачал кај капетанот Евтимиос Каудис, дејствувал во Преспа и Леринско. Потоа застанал на чело на самостојна андартска чета и со неа имал судир кај Ошчима со четите на Митре Влаот и Атанас Кршаков.
Подоцна дејсвувал со Георгиос Катехакис. Во 1906 година го обиколувал Берско, но неговата чета била разбиена.
По Младотурската револуција бил принуден да ја напушти Македонија и заминал за Атина. Учествувал во Првата балканска војна и со својата чета влегол во Негуш, протрувајќи ги Османлиите
Данок на имот

Данокот на имот е јавна давачка (данок), која се плаќа за недвижен имот од страна на правни и на физички лица што се сопственици или корисници на недвижниот имот, освен за оној имот што е со закон ослободен од плаќање.
1 Данокот на имот во Македонија
Во согласност со членот 1 од Законот за даноците на имот, во Македонија постојат три вида даноци на имот:
+, Вид на данок на имот, Даночна стапка, Забелешка
Данок на имот, 0,1% - 0,2%, Висината на стапката ја утврдува Советот на општината
Данок на наследство и подарок, 0% (прв наследен ред); 2% - 3% (втор наследен ред); 4% - 5% (трет наследен ред или не е во сродство со оставителот)
Данок на промет на недвижност, 2% - 4%, Висината на стапката ја утврдува Советот на општината
Ортуни

Ортуни (|Ορθούνι, ''Ορθούνιον'', ''Ортунион'') е село во Република Грција, на островот Крит. Селото е дел од демата Платанијас и има население од 131 души.
1 Личности
;Родени во Ортуни
Георгиос Стратинакис (1882 - 1972), грчки револуционер и деец на грчката вооружена пропаганда .
Василиос Ставропулос

Василиос Ставропулос, познат како ''Капетан Коракас'' (|Βασίλειος Σταυρόπουλος, Καπετάν Κόρακας), бил андартски капетан, деец на грчката вооружена пропаганда и учесник во Борбата за Македонија.
1 Биографиja
Коракас е роден во селоto Артотина, Дорида, Грција. Во 1897 година бил доброволец во Грчко-турската војна . По засилувањето на грчката вооружена пропаганда доаѓа во Македонија, а во 1907 година грчкото конзулартсво од Солун го испратило во Бер, со цел организирање на андатрски чети кои требало да се борат со Македонската револуционерна организација, како и притисок врз Романската пропаганда во Македонија која делувала меѓу Власите.
По Младотурската револуција заминал за Тракија, каде исто така ја помагал грчката вооружена пропаганда. Учествувал во Балканските војни. Во 1937 година се пензионирал од грчката армија како генерал-мајор.
Новите грчки власти, во Бер именувале еден плоштатд по него, а таму се наоѓа и негов споменик
Москополе

Москополе (|Voskopjë, ''Воскопоја'', ''Moscopole'' и '' Moscopolea'', |Μοσχόπολη) — некогашен стар град од околу 60000-70000 жители, а денес планинско село со население 700 жители (2000 г.). Населението главно се занимава со сточарство и е со мешан состав, односно живеат Власи и Албанци. Селото се наоѓа на од Горица (Корча), на планината Островица во јужна Албанија, на надморска височина од .
Некогаш ова бил голем, просперитетен и развиен град со значаен број жители, трговија, занаетчиство и врски во далечни краеви. Во 1788 г. е уништен од Али Паша Јанински поради поддршката на населението за Пелопонеското востание.
1 Население во минатото
* 1750: 45.000
* 1788: 50-60.000
* 2000: 700
2 Личности
* Рајко Жинзифов — македонски преродбеник
3 Галерија
4 Поврзано
* Горица (округ)
* Список на села во Албанија
Георгиос Стратинакис

Георгиос Стратинакис (|Γεώργιος Στρατινάκης) бил андартски капетан, деец на грчката вооружена пропаганда и учесник во Борбата за Македонија.
1 Животопис
Георгиос Стратинакис е роден 1882 година во Ортуни, островот Крит. На 13 јули 1903 година ја минал грчко-турската граница и навлегол во Македонија со чета организирана од Георгиос Цондос, а во неа биле и критјаните Георгиос Перос, Евтимиос Каудис, Ламбринос Вранас, Георгиос Сејменис, Георгиос Зуридис, Георгиос Диконимос, Евстратиос Бонатос, Манусос Катунатос и Николаос Лукакис .
Заедно со Германос Каравангелис се пионири на вооружената грчка пропаганда во Костурско и Леринско. По избувнувањето на Илинденското востание, оваа чета составена од критјаните имала судир со чета на Македонската револуционерна организација кај Влахоклисура, а подоцна учествуваат во палењето на Косинец.
Потоа сите критјани, со исклучок на убиениот Георгиос Сејменис, се повлекуваат од Македонија, меѓутоа веќе идната 1904 година се враќаат назад. Георгиос Стратинакис учествувал во борбата во селото Статица кога е убиен Павлос Мелас. По неговата смрт Стратинакис се откажал од вооружената борба и продолжил да се занимава со земјоделство.
Во 1948 година се населил во Ортуни каде што починал во јануари 1972 година. Неговиот најстар син загинал како владин војник во Битката кај Вич, во борба со партизаните во 1949 година .
Симо Стојанов

Симо Стојанов или Симос Стојанис, Симос Јоанидис, Симос Арменскиотис (|Σίμος Αρμενσκιώτης) — гркомански револуционер, деец на Грчката вооружена пропаганда и учесник во Борбата за Македонија.
1 Животопис
Стојанов е роден во леринското село Арменско, тогаш во Османлиското Царство. Со засилувањето на грчката вооружена пропаганда во Македонија влегол во четата на Коте Христов како негов аѓутант. Дејствувал со Евтимиос Каудис в реонот на Пелистер, а на 13 ноември учествувал во нападот врз селото Зелениче, при што загинале невини селани.
По заробувањето и бесењето на Христов во 1905 година, Стојанов ја напуштил Македонија и заминал за Атина. Се вратил во Македонија и со Георгиос Цондос ги обиколувал Лерин и Баба Планина.
Од 1906 година започнал да раководи со сопствена чета и дејствувал заедно со Павле Илиев. На 24 октомври 1906 година ликвидирал неколку Македонци егзархисти на патот од Трсино за Лерин .
До 1908 година со својата чета ја обиколувал Нередска Планина, а во меѓувреме му било наредено да го ликвидира Васил Чекаларов, но во тоа не успеал.
Во негова чест, новите грчки власти во 1957 година леринското село Матешница го преименувале во ''Симос Јоанидис''.
Спирос Спиромилиос

Спиридон или Спирос Спиромилиос, познат како ''Орелот од Химара'', (|Σπύρος Σπυρομήλιος, |Spiro Milo), бил грчки офицер и андартски капетан, деец на грчката вооружена пропаганда, учесник во Борбата за Македонија и еден од раководителите на Автономната република Северен Епир во 1914 година.
1 Животопис
Спиромилос е роден 1864 година во епирското гратче Химара, а потекнувал од родот Спиромилиос. Завршил Неаполска воена академија во Неапол. Во мај 1905 година под псевдонимот капетан ''Аталис Буас'' (Αθάλης Μπούας) раководел со една чета од 35 души и водел борба со четите на Македонската револуционерна организација во реонот на Каракамен.
Меѓутоа уште во првите денови бил ранет во раката и заминал во Солун на лекување. Во 1906 година станал член на Епирската Етерија. Во 1909 година како капетан учествува во превратот Гуди.
На 5 ноември 1912 година при избувнувањето на Првата балканска војна со чета од 2000 души доброволци, составена од Епирци и 200 Критјани ја завладува Химара.
По објавувањето на албанската независност на 28 ноември во Валона, Спиромилиос добил наредба за повлекување, бидејќи грчката команда очекувала голем напад во Епир. Меѓуто тој ја одбил наредбата и успешно ја организирал одбраната со грчка милиција.
По крајот на Втората балканска војна, Северен Епир е предаден на Албанија и грчките сили добиваат наредба за повлекување зад новата граница. На 9 февруари 1914 Спиромилиос одбива да се повлече и го објавил регионот за автономен, а себеси за капетан на Химара. Химара станала дел од автономната република Северен Епир, прогласена на 28 февруари во Ѓирокастро.
По окупацијата на Северен Епир од Италија во 1915 година, во текот на Првата светска војна Спиромилиос се повлекува во Грција и во мај бил избран за пратеник во грчкиот парламент.
Во 1926 година се повлекол од армијата со чин полковник .
Михаил Сионидис

Михаил Сионидис или Сонидис (|Μιχαήλ Σιωνίδης или ''Μιχάλης Σιωνίδης'' или ''Σωνίδης'') ― македонски андартски капетан, гркоман, деец на грчката вооружена пропаганда и учесник во Борбата за Македонија.
1 Животопис
Михаил Сионидис е роден 1870 година во Богданци. Како деец на грчката вооружена пропагнада, тој делувал во Грчиште, Гевгелија и Дојран, против Македонската револуционерна организација.
Сионидис со андартска чета го нападнал селото Марвинци во 1905 година (во нападот бил ранет, по што заминал во Гегелија на лекување), како одмаза за нападот на Македонската револуционерна организација врз селото Грчиште во есента 1904 година.
По крајот на Првата балканска војна Михаил Сионидис го напуштил Грчиште, кое било заземоно од српските сили, и се сместил во Мачуково.
Во текот на Втората балканска војна, грчкиот крал Константин I го воспоставил своето седиште. Михаил Сионидис е ранен во битките кај Кукуш-Лахна, а во Првата светска војна учествувал во Битката кај Јаребична, а дејствувал и како разузнавач во тилот на бугарската армија во Струмичко.
Како заслуга кон Грција, тој бил одликуван со: ''Златен крст за храброст'', ''Воен крст'' и ''Спомен медал на Македонската борба''.
По завршувањето на војната Михаил Сионидис, како претседател на месен комитет во близина на Мачуково ги пронашол остатоците на 9 евзони убиени за време на Втората балканска војна. Мачуково било преименувано во Евзони, 1927 година, каде што умрел и Михаил Сионидис во 1935 година.
Црква (Гургурница)

Црква — археолошко наоѓалиште во тетовското село Гургурница, т.е средновековна црква и некропола. Се наоѓа на северниот раб на селото, каде при изградбата на куќите биле откривани гробови градени од камени плочи, со насоченост исток-запад. Кај населението постоело верување дека на ова место постоела црква.
Георгиос Франгојанис

Георгиос Франгоянис (|Γεώργιος Φραγκογιάννης) бил грчки офицер, деец на грчката вооружена пропаганда и учесник воБорбата за Македонија.
1 Животопис
Георгиос Франгојанис е роден во село Ано Буларој, Грција. Во 1904 година навлегол во Македонија и дејствувал како андарт во четите на Георгиос Влахос, Ираклис Патикас и Панајотис Папацанетјас обиколуваќи ги Серско и Халкидик.
Под водството на Аристовулос Којс на Света Гора извршил воена обука на месните селани и учествувал во прочистувањето на реонот околу манастирот Ксенофонт. Во 1909 година ја напуштил Македонија.
Георгиос Франгојанис учествувал како лајтант од резерва во Балканските војни, Првата светска војна и Грчко-турската војна од 1919-1922 .
Димитриос Хаѕулас

Димитриос Хаѕулас (|Δημήτριος Χατζούλας) бил андартски капетан, деец на грчката вооружена пропаганда и учесник во Борбата за Македонија.
1 Животопис
Димитриос Хаѕулас е роден во кавалското село Косруп, тогаш во Османлиското Царство, денес Месоропи, Грција. по засилувањето на грчката вооружена пропагнада формирал андартска чета и со неа ги обиколувал Кушница и Драмско.
Тој бил близок соработник на грчкиот конзул од Кавала Стилианос Мавромихалис.=Извори==
Донос Холерис

Донос или Антигонос Холерис (|Δόνος, Αντίγονος Χολέρης) — андартски капетан, деец на грчката вооружена пропаганда и учесник во Борбата за Македонија.
1 Животопис
Донос Холерис е роден во леринското село Баница, тогаш во Османлиското Царство. Основно образование завршил во родното село, во тамошното грчко училиште, а школувањето го продолжил на Големата народна школа во Цариград.
Во јуни 1907 година неговиот дедо Трифон Холерис бил убиен на селскиот плоштад од дејците на Македонската револуционерна организација. По оваа убиство Донос Холерис станал андарт во четата на Ставро Кочев. Подоцна соработувал и со андартскиот капетан Николаос Андријанакис.
Во 1908 година ја напуштил Македонија и заминал за Атина, а во 1910 година со сопствена чета се вратил назад. Во 1911 година го ликвидирал револуционерот Стате Стојан Тасев.
Во текот на Првата балканска војна учествува во борбите против Турците, а во Втората балканска војна формирал група која имала за цел, пронаоѓање и уништување на четите на ВМРО во реонот.
Донос Холерис во јули 1913 година загинал во борба со четата на Васил Чекаларов.
2 Наводи
Спирос Франгопулос

Спиридон или Спирос Франгопулос (|Σπυρίδων Φραγκόπουλος) е грчки офицер, деец на грчката вооружена пропаганда и учесник во Борбата за Македонија.
1 Животопис
Спирос Франгопулос е роден на островот Закинтос . Како лајтант влегол во андартската чета на капетанот Михаил Мораитис (капитан Кодрос) со псевдонимот капетан Зограс (καπετάν Ζόγρας). Од пролета 1905 година го обиколуваат реонот на Гуменџе, а во мај истата година четата им била предадена од населението на влашкото село Ливада. Во текот на последната борба со аскерот, андартската чета се разбегала по Пајак Планина, а Спирос Франгопулос и капетан Мораитис биле убиени .
Новите грчки власти му подигнале споменик на Франгопулос во Крива.
Смрдешница (Волковија)

Смрдешница — археолошко наоѓалиште во тетовското село Волковија, т.е средновековна населба и некропола. Се наоѓа источно од селото, на падините на Сува Гора, каде се гледаат темели од градби и во нивната близина камени плочи од гробни конструкции. Има и фрагменти од керамички садови и множество градежен материјал. Според историските извори, на овој простор се наоѓало некогашното село Смрдешница.
1 Поврзано
*Рудина — населба од доцноантичко време во Волковија
Григорис Фалиреас

Григорис Фалиреас, познат како ''капетан Закас'' (името се среќава и како Фалиреас Григориу, |Γρηγόρης Φαληρέας, Καπετάν Ζάκας) бил грчки офицер, деец на грчката вооружена пропаганда, андартски капетан и учесник во Борбата за Македонија.
1 Животопис
Роден е во селото Припица, на полуостровот Мани на територијата на денешната дема (општина) Левктрос. Учествувал како доброволец во Критското востание, а по него завршил грчко воено училиште.
На 22 мај 1906 година под псевдонимот капетан Закас (според грчкиот револуционер Теодорос Закас) влегува во Македонија со андартска чета од 30 души и зел учество во борбата против Македонската револуционерна организација во Костурско.
На 15 март 1907 година испратил писмо до селаните на Б’мбоки, заедно со Лазар Апостоловски (Лазарос Апостолидис), Лукас Кокинос и други, во кое истакнал:
На 16 јули 1907 година четите на Закас и капетан Гермас (Николаос Цотакос) биле опколени во селото Лошница од страна на турските сили, во текот на борбата андартските чети биле разбиени, Лицас загинал, а Закас успеал да се спаси. Германос Каравангелис за него вели:
Фалиреас како грчки офицер учествувал во Балканските војни, а во текот на Грчко-турската војна бил командир на 44. пешадиски полк. Се пензинирал од грчката армиија во 1933 година како генерал-полковник.
Умрел 1937 година во Атина .
Геле Трсјански

Геле Апостолов Плачков, познат како ''Геле Трсијански'' или ''Гелев'' (|Γκέλεφ или Γκέλε Βαγγέλης) — македонски револуционер, учесник во македонското револуционерно движење, војвода на Македонската револуционерна организацијамеѓутоа со засилувањето на грчката вооружена пропаганда преминал на страната на грчката чета и почнал да ја раководи една од првите локални вооружени грчки чети во Македонија, учествувајќи во Борбата за Македонија.
1 Биографиja
Геле Трсијански е роден во леринското село Трсје, тогаш во Османлиското Царство, денес Тривуно, Грција.
Станал учител во родното место , по засилувањето на македонското револуционерно ослободително движење станува член на Македонската револуционерна организација, а како близок со Васил Чекаларов и Коте Христов учествува во нивните преговори за помирување . Од 1902 година станува реонски војвода на Македонската револуционерна организација.
По неговиот раздор со Васил Чекаларов, остварил средба со пионирот на грчката вооружена пропаганда во Македонија, костурскиот патријаршиски митрополит Германос Каравангелис. За оваа средба самиот митрополитот истакнал:
Германос Каравангелис успеал да го придобие на страната на грчката кауза. Потпишал декларација до Елиномакедонскиот комитет, потпечатувајќи ја со својот војводски печат.
Во јули 1902 година, Геле десјтвувал со четата на Коте Христов, но бил уапсен на 13 јули 1903 година во Кономлади од чета на Македонската револуционерна организација. При претересот кај него било најдено поголемо количесто на пари, а бил прунудуван да го ликвидира Коте Христов за кого Македонската револуционерна организација донела смртна прсуда.
Меѓутоа Геле успеал да избега и се засолнил во четата на Коте, по што тие двајца имале неколку борби со четите на Организацијата .
Во 1903 година Геле почнал да го обиколува реонот на Арменско, гонејќи ги егзархистите и дејците на Македонската револуционерна организација. Тој бил убиеб во март 1903 година заедно со својата жена од страна на леринскиот војвода Петар Тинев, кој се преправал дека се одметнал од четата на Васил Чакаларов .
Шпагети

Шпагети се тестенини со тенок и издолжен облик, отприлика 2 mm дебели и 30 cm долги кога се несварени. Шпагетите главно се продаваат во пакување од 500 грама. Се спремаат така што се варат во посолена вода од 5 до 10 минути.
Самовилска Вода (Блаце)

Самовилска Вода — археолошко наоѓалиште во тетовското село Блаце. Претставува сакрален објект од старохристијанското време и средниот век. Се наоѓа на падините на Сува Гора, на оддалеченост од 2 км југоисточно од селото. Се забележуваат урнатини од сакрален објект врз кој е изградена новата црква „Св. Троица“. Од постариот објект има остатоци од архитектонска пластика од мермер. Во Музејот на тетовскиот крај се чува столпче со капител, изработено од мермер.. Самовилската вода се смета за лековита вода, разни луѓе од разни краишта доаѓаат за да го посетат ова наоѓалиште.
1 Поврзано
*Змијанец — средновековна населба во Блаце;
Хризостомос Хрисомалидис

Хрисостомос Хрисомалидис, познат како ''Пападракос'' (|Χρυσόστομος Χρυσομαλλίδης, Παπαδράκος) бил грчки свештеник, член на Елиномакедонскиот комитет, деец на грчката вооружена пропаганда и учесник во Борбата за Македонија.
1 Животопис
Хрисостомос Хрисомалидис е роден 1872 година во гратчето Ираклија, Источна Тракија, тогаш во Османлиското Царство. Учел при грчкото училиште во Зарифи в Пловдив, а подоцна станал ајдут во Тракија.
Потоа завршил духовна богословија во Халки кај Германос Каравангелис. Во 1987 година како доброволец учествувал во Грчко-турската војна.
Во 1904 година се вклучил во Елиномакедонскиот комитет, на 13 ноември 1904 година навлегол во Македонија со четите на Георгиос Цондос и Алексис Караливанос и се судрил со Македонската револуционерна организација, а соработувал и со Георгиос Макрис.
На 4 декември 1904 година во Либешево го ликвидирал војводата Костандо Живков . Во подоцнежниот период дејствувал и со Павлос Гипарис.
По напуштањето на Македонија се оженил и создал семејство . Станал свештеник на гробишта во Атина. Во текот на Првата балканска војна учествувал како доброволец и служел како свештеник во грчката армија
Градиште - Брежине

Градиште - Брежине — археолошко наоѓалиште во тетовското село Челопек. Претставува населба и некропола од доцноантичкото време. Се наоѓа источно од селото, на падините на Сува Гора, каде при обработувањето на земјата се откриени темели од повеќе објекти, а на површината на нивите се среќаваат фрагменти од керамички садови, питоси и множество градежен материјал. Во непосредната близина се откриени и гробови. Од ова наоѓалиште потекнува еден надгробен споменик што се чува во Музејот на тетовскиот крај. Тука е пронајдена бронзена статуетка на богот Меркур (Хермес).
1 Поврзано
*Челопек;
*Список на археолошки наоѓалишта во Тетовско;
Македонска зора (здружение)

Здружението на граѓани ''Македонска зора'' е македонска невладина организација, чијашто цел е запознавање и остварување на одредбите за универзалната декларација за правата на човекот, Хелсиншкиот договор и други документи со кои се заштитуваат човековите права и основните слободи. Првобитната цел на постоење на здружението е како здружение на потомците на Македонците од Егејска Македонија. Како организација, постои од 1944 година, а во 2008 година е регистрирано како здружение на граѓани со седиште во Скопје. Свои ограноци, здружението има и во други градови во Македонија.
1 Активности
Здружението има во план да започне со издавање на електронски весник со истоименото име, во кој би биле опфатени вести за сите делови од етничка Македонија.
Тумба (Камењане)

Тумба — археолошко наоѓалиште во тетовското село Камењане. Претставува утврдена населба и некропола од доцноантичкото време. Се наоѓа западно од селото, на падините на Шар Планина, каде има висок рид со зарамнето плато на кое се гледаат остатоци од темели на бедем, множество фрагменти од керамички садови, питоси и градежен материјал